92. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 13957Φ101.6 της 11/11 Νοεμ.  1974 (ΦΕΚ Β' 1135) Περί των δικαιολογητικών προσλήψεως τεχνικού προσωπικού δια τας ανάγκας του Σώματος της Χωροφυλακής, των υποχρεώσεων και των καθηκόντων τούτου, των Υπηρεσιών παρ’ αις θα προσφέρη τας υπηρεσίας του κλπ.». Εχοντες υπ’όψει τας διατάξεις του άρθρ. 1 παρ. 3 του Ν.Δ.136/31.10.1974 (ΦΕΚ Α' 320) «περί προσλήψεως τεχνικού προσωπικού δια τας ανάγκας του Σώματος Χωροφυλακής», αποφασίζομεν: Προσόντα υποψηφίων Άρθρ.1.-Οι υποψήφιοι δέον να έχουν τα ακόλουθα προσόντα: α)Να μη έχουν συμπληρώσει το 50όν έτος της ηλικίας των. β)Να έχουν την Ελληνικήν ιθαγένειαν, πλην εάν άλλως ορίζεται εκ των κειμένων, περί προσλήψεως δημοσίων εν γένει υπαλλήλων ειδικών διατάξεων. γ)Να έχουν εκπληρώσει τας στρατιωτικάς των υποχρεώσεις ή να έχουν απαλλαγή νομίμως αυτών. δ)Να μη έχουν στερηθή των πολιτικών των δικαιωμάτων και να μη έχουν καταδικασθή επί τινι των εγκλημάτων των αναφερομένων εις τας οικείας διατάξεις του Ν.Δ. 1811/1951, ουδέ να έχουν παραπεμφθεί δια βουλεύματος εις δίκην επί τινι τούτων. ε)Προηγούμενον εν γένει βίον και ήθος χρηστόν, ως και πίστιν προς το δημοκρατικόν πολίτευμα της Χώρας. Δικαιολογητικά προσλήψεως Άρθρ.2.-1.Τα απαιτούμενα δικαιολογητικά προσλήψεως είναι τα ακόλουθα: α)Αίτησις ενδιαφερομένων. β)Πιστοποιητικόν του οικείου Δήμου ή Κοινότητος περί εγγραφής των εις τα οικεία μητρώα αρρένων, εκ του οποίου δέον να προκύπτη η ιθαγένεια και ηλικία αυτών. Δια τους μη έχοντας την Ελληνικήν ιθαγένειαν, το πιστοποιητικόν τούτο αντικαθίσταται δι’ ετέρου εγγράφου, καθοριζομένου κατά περίπτωσιν υπό του Υπουργού Δημοσίας Τάξεως. (Αντί της σελ. 226,47(α) Σελ. 226,47(β) Τεύχος 602-Σελ.13 88 γ)Πιστοποιητικόν του οικείου Στρατολογικού Γραφείου περί της στρατολογικής αυτών καταστάσεως (τύπου Α'). δ)Αντίγραφον ποινικού μητρώου του Πρωτοδικείου του τόπου γεννήσεώς των περί της εν γένει ποινικής αυτών καταστάσεως (τύπου Β'). ε)Πιστοποιητικόν Εισαγγελικής Αρχής του τόπου κατοικίας των ότι δεν έχουν παραπεμφθή δια βουλεύματος εις δίκην επί τινι των εις τας οικείας διατάξεις του Νόμ. 1811/1951 αναφερομένων εγκλημάτων. ς)Υπεύθυνον δήλωσιν Ν.Δ. 64/1974 «περί των στοιχείων της ατομικής και οικογενειακής καταστάσεως των δημοσίων λειτουργών ως και ελέγχου της πίστεως προς το δημοκρατικόν πολίτευμα της Χώρας κατηγοριών τινων εξ αυτών». ζ)Πτυχίον των οικείων Ανωτάτων Σχολών ημεδαπής ή αλλοδαπής. 2.Τας εις τας περιπτ. β' έως ε' της προηγουμένης παραγράφου οριζόμενα δικαιολογητικά δέον να έχουν εκδοθή εντός δύο μηνών το πολύ προ της ημερομηνίας υποβολής των. Υποχρεώσεις και καθήκοντα τεχνικού  προσωπικού Άρθρ.3.-1.Οι προσλαμβανόμενοι υποχρεούνται να προσφέρουν τας υπηρεσίας της επιστήμης των εις τομείς του κλάδου των ή συναφείς τοιούτους, κατά την κρίσιν της Υπηρεσίας, προς κάλυψιν των αναγκών του Σώματος και Νομικών Προσώπων Δημοσίου Δικαίου αρμοδιότητος Χωροφυλακής, τόσον εν Αθήναις, όσον και εκτός αυτών. Ειδικώτερον τα καθήκοντα και αι υποχρεώσεις τούτων καθορίζονται υπό των οικείων διατάξεων των Κανονισμών Εσωτερικής Υπηρεσίας Αρχηγείου Χωροφυλακής, Τεχνικών Υπηρεσιών και Οικονομικής Υπηρεσίας Χωροφυλακής. 2.Οι ανωτέρω υποχρεούνται να προσφέρουν την εργασίαν των εντός του ισχύοντος εκάστοτε δια το Επιτελείον του Αρχηγείου Χωροφυλακής κεκανονισμένου ωραρίου εργασίας. Δια την εκτέλεσιν υπό τούτων εργασίας εκτός Αθηνών, καταβάλλονται εις τούτους οδοιπορικά και λοιπαί αποζημιώσεις, τούτων καθοριζομένων δια της κατ’ εξουσιοδότησιν του άρθρ. 1 παρ. 2 του Ν.Δ. 136/1974 εκδοθησομένης κοινής αποφάσεως των Υπουργών Οικονομικών και Δημοσίας Τάξεως. Υπηρεσίαι Χωροφυλακής παρ’ αις το τεχνικόν προσωπικόν θα προσφέρη τας υπηρεσίας του Άρθρ.4.-Το προσλαμβανόμενον τεχνικόν προσωπικόν εργάζεται, κατά τα εν τω άρθρ. 3 του παρόντος οριζόμενα, παρά τη Διευθύνσει Τεχνικών Υπηρεσιών του Αρχηγείου Χωροφυλακής. Κατ’ εξαίρεσιν δύναται, δια διαταγής του Αρχηγού Χωροφυλακής, να αποσπασθή εις Υπηρεσίας Χωροφυλακής εκτός Αθηνών δια χρονικόν διάστημα ουχί πέραν των δύο μηνών, προς εκτέλεσιν ειδικής τινος υπηρεσίας, αναγομένης εις τον κύκλον των καθηκόντων αυτού. Η παρούσα δημοσιευθήτω διά της Εφημερίδος της Κυβερνήσεως. Περί προαγωγής θέσεων του κλάδου Β' Διοικητικού βλ. εν υπ’ αριθ. 12419 Φ.115/4/28ιε/ 1975 αποφάσει (τόμ. 4 σελ. 16,27). Η οργανική δύναμις Γενικών Υπηρεσιών του Σώματος Χωροφυλακής ηυξήθη κατά 800 Χωροφύλακας δια του άρθρ. 1 Νόμ. 175/1975 τόμ. 4 σελ. 24,757. Βλ. και άρθρ. 2 του αυτού Νόμ. 175/1975 Σελ. 226,48(β) Τεύχος 602-Σελ.14 89 93.    ΠΡΟΕΔΡΙΚΟΝ ΔΙΑΤΑΓΜΑ υπ.αριθ.  702της 7/20 Οκτ. 1975 (ΦΕΚ Α' 232) Περί οργανώσεως, λειτουργίας και αρμοδιοτήτων Τμημάτων Πολιτικής Σχεδιάσεως Εκτάκτου Ανάγκης (ΠΣΕΑ) Αρχηγείων Ελληνικής Χωροφυλακής, Αστυνομίας Πόλεων, Πυροσβεστικού Σώματος, ως και της Γενικής Διευθύνσεως Αγροφυλακής. (Παρατίθεται εν τόμω 4 σελ. 90,19). 